Tradita të argjendarisë në Shqipëri

Traditat e argjendarisë janë mjaft të hershme në truallin e Shqipërisë. Objektet arkeologjike prej bronzi, ari dhe argjendi, që i përkasin qytetërimit ilir e mesjetës së hershme shqiptare, tregojnë për zhvillimin e argjendarisë dhe nivelin e lartë artistik të saj. Lulëzimin më të madh e arriti në shek.XVIII deri në mesin e shek.XIX. Pas kësaj periudhe kërkesat për prodhimet e argjendarisë vijnë gjithnjë duke u pakësuar. Si pasojë dhe mjeshtëria shkoi drejt rënies. Qendra të njohura për zhvillimin e argjendarisë qenë: Shkodra, Elbasani, Berati, Gjakova, Prizreni etj.

Kategoria:Historia e Shqipërisë